सोनम बाजवा ने प्रोडक्शन कंपनी पर आरोप लगाया, बोलीं- अच्छा हुआ वो फिल्में नहीं की
Sonam Bajwa Reveals Production House Fired Her 6 Days Before Filming - पंजाबी फिल्म इंडस्ट्री की पॉपुलर एक्ट्रेस सोनम बाजवा ने हाल ही में बताया कि कुछ समय पहले तक उन्हें हिंदी फिल्मों में सक्सेसफुल न होने की कमी उन्हें परेशान करती थी।
पंजाबी फिल्म इंडस्ट्री की पॉपुलर एक्ट्रेस सोनम बाजवा ने हाल ही में बताया कि कुछ समय पहले तक उन्हें हिंदी फिल्मों में सक्सेसफुल न होने की कमी उन्हें परेशान करती थी। लेकिन अब ऐसा नहीं है, उन्होंने अपनी सोच में बदलाव किया है। सोनम ने बातचीत के दौरान बताया कि एक बार शूटिंग से कुछ दिनों पहले ही अचानक उन्हें हिंदी फिल्म से निकाल दिया गया था।
ऑडिशन में कामयाबी नहीं मिलती तो अब बुरा नहीं लगता
फिल्म कंपैनियन को दिए इंटरव्यू में सोनम ने दावा किया कि कुछ साल पहले उन्होंने बॉलीवुड के एक बड़े प्रोडक्शन हाउस के साथ 3 फिल्मों की डील की थी, मगर शूटिंग से कुछ दिनों पहले ही उन्हें प्रोजेक्ट से बाहर कर दिया गया। अपनी जर्नी के बारे में बात करते हुए सोनम ने कहा- ‘अगर मुझे ऑडिशन में कामयाबी नहीं मिलती तो अब बुरा नहीं लगता। पर जब मैं अपने 6-7 सालों के सफर को देखती हूं, तो पहले मुझे दुख होता था। मैं सोचती थी कि मैं क्यों यहां फिल्में नहीं कर रही, क्यों मुझे फिल्म से 6 दिन पहले रिजेक्ट कर दिया जाता है?’
बड़े प्रोडक्शन हाउस के साथ 3 फिल्मों की डील साइन की
करियर के शुरुआती वक्त को याद करते हुए सोनम ने कहा- ‘मैंने एक बड़े प्रोडक्शन हाउस के साथ 3 फिल्मों की डील साइन की थी। इसलिए लिए मैंने वर्कशॉप किया था। फिल्म के लिए स्किल्स भी सीखी। लेकिन शूटिंग के 6 दिनों पहले उन्होंने कहा कि डायरेक्टर नर्वस फील कर रहे हैं, क्योंकि ये उनकी पहली फिल्म है और आप नई हो। मैं अब जब भी पीछे मुड़कर देखती हूं, तो लगता है कि भगवान ने मुझे बचा लिया। अच्छा हुआ कि वो फिल्में नहीं हुईं।'
सोनम ने इंडस्ट्री में पूरे किए 10 साल
सोनम को फिल्म इंडस्ट्री में 10 साल पूरे हो चुके हैं। उनका कहना है कि अब जाकर वो इस मुकाम पर पहुंच पाई हैं कि पंजाबी इंडस्ट्री में वो अपनी मर्जी से प्रोजेक्ट चुन सकती हैं। हालांकि, इन सभी बुरे एक्सपीरिएंस के बावजूद सोनम बॉलीवुड फिल्मों में काम करना चाहती हैं। लेकिन वो रोल के लिए करने के लिए किसी तरह से नेटवर्क नहीं बनाती हैं।
इससे पहले, उन्होंने बताया था कि पहले हैप्पी न्यू ईयर में दीपिका के रोल के लिए उन्होंने ऑडिशन दिया था। उन्होंने स्ट्रीट डांसर 3डी के लिए एक गाना भी शूट किया था, लेकिन वो फाइनल कट तक नहीं पहुंच पाया, लेकिन बाद में यूट्यूब रिलीज किया गया।